Amphipolis

Amphipolis (Graece  Ἀμφίπολις)  erat urbs Graeca antiqua ad Strymonen flumen non procul a mari posita (viginti quinque stadia ab ostio fluminis aberat). Ruinae circiter 80 km a moderna Thessalonica ad ortum solis iter facienti absunt. Urbs antiqua a stratego Atheniensi Hagnone 437 a.C.n. condita est in loco antea Ennea Hodoi ("novem viae") appellato. Bello Peloponnesiaco ab Atheniensibus ad Lacedaemonios persuadente duce Brasida transeunt.
 Historica 
Iam circa 497 a.C.n. Histiaeus, tyrannus Milesius, oppidum in hoc loco quem a Dario acceperat aedificare volebat et a ducibus Persicis qui Thraciam tum subigebant impeditus est qui Dario scribebant periculosum esse hominem Graecum in tam opportuno loco urbem condere sinereHerodotus, Terpsichore 23. Post triginta duo annos Athenienses decem milia colonorum eodem deduxerunt qui Drabesci a gente Thracica Edonum caesi suntThucydides I.100.3 et IV.102.2. Herodotus, Calliope 75. Post viginti et octo annos Hagnon, vir Atheniensis, e portu Eione ad Strymonis ostium profectus Edones expulit et nomen Amphipolim novae urbi indidit quam munivit illa parte qua a flumine non tegebatur. Commercium metallorum et lignorum ad naves aedificandas ibi floruit. Magnum damnum accepit igitur Foedus Delium cum bello Peloponnesio dux Spartanus Brasidas hieme 424/3 a.C.n. urbem ex improviso cepit libertatem incolis pollicitus qui mixta origine erantPauci Athenienses enim ibi habitabant cf Thucydides IV.106.1. Nec umquam Athenienses urbem rursus capere potuerunt quamquam iratiː magnus exercitus Cleone duce 422 a.C.n. missus cladem accepit qua dux uterque et Brasidas et Cleon perierunt. Et Amphipolitani Hagnonis monumentis deiectis Brasidam ut heroem et conditorem abhinc coluerunt. Libertatem anno 357 a.C.n. amiserunt cum Macedonum rex Philippus II urbem regno suo subiunxit, quam postea Athenienses ab eo bello et colloquiis frustra repetiveruntPhilippi epistula 20-23. Demosthenes, In Aristocratem 14 et 116 et 149-150.. Anno 167 a.C.n. cum Perse rege victo Romani quadripertitam Macedoniam diviserunt Amphipolis primae regionis, hoc est regionis orientalis, caput facta estTitus Livius 45.29.9 et ibi imperator Aemilius Macedonicus magnos ludos victoriae gratia celebravitIbidem 45.32.16-20..

Amphipolis est sedes episcopalis titularis Ecclesiae Catholicae Romanae.

 Notae 

 Fontes 
Thucydides, libro quarto De bello Peloponnesiaco 102-108 necnon libro quinto 2-11 et 18
Aeschines, De falsa legatione 27-32
Aristoteles, Politica V.6.8
Philippi epistula 20-23

 Plura legere si cupis 
 Dimitri Lazaridis, "La cité grecque d'Amphipolis et son système de défense", Comptes rendus des séances de l'Académie des Inscriptions et Belles-Lettres, 1977ː194-214
"Architecture et société dans la colonie athénienne d'Amphipolis", in Actes du Colloque international organisé par le Centre national de la recherche scientifique et l'École française de Rome (Rome 2-4 décembre 1980), Publications de l'École Française de Rome, 1983: 79-85
Johannes Papastavru, Amphipolis : Geschichte und Prosopographie. Lipsiae, Dieterich'sche Verlagsbuchhandlung, 1936

 Nexus externi 
Amphipolis apud Livium.org (imagines)
Categoria:Urbes Graecae antiquae
Categoria:Urbes Macedoniae antiquae